Oluline on eeltoodu juures see, et möödunud sajandi 80-te aastate teine  pool oli juba suhteliselt pehme aeg, mis võimaldas tudengitel ka väitlusi alustada pol-ök'i õppejõududega erinevatel kuumadel teemadel ning päevarealiteetide käsitlustes. Meenub mulle siinjuures õppejõu väide, et: "... mida paganat te sellest kapitalistlikust Eestist unistate? Esiteks ei suuda Eesti üldse eksisteerida ilma Venemaata, sest Eestil puuduvad igasugused vähegi arvestatavad maavarad. Teiseks pole Eesti majandus suuteline omal jõul eksisteerima tänapäeva maailmas üle paari aasta. Kolmandaks on Eesti eksistentsiaalsuse ainuke võimalus idas - Venemaal..."